ཡོན་ཏན་རྒྱ་མཚོའི་བསམ་པར།རང་ཉིད་ཐག་རིང་དུ་ལག་རྩལ་སྦྱོང་བར་ཕྱིན་ན་ཕ་ལ་ལྟ་རྟོག་བྱེད་མཁན་མེད་པས།ངེས་པར་དུ་རང་ས་རང་ཡུལ་དུ་བསྡད་དེ་ལས་ཀ་ཞིག་འཚོལ་རྒྱུའི་འཆར་གཞི་བཏིངས།བསམ་བློ་དྲུག་གསུམ་བཅོ་བརྒྱད་བཏང་མཐར།ཁོང་གིས་ད་གཟོད་རང་གི་ཕ་ཡུལ་བྲ་འོར་གྲོང་ཚོར་བཙུགས་པའི་སྔོ་ཚལ་འདེབས་འཛུགས་མཉམ་ལས་ཁང་དུ་ལས་ཞུགས་ཐུབ་པའི་རེ་བ་བཅངས།ལོའི་ལོ་མཇུག་ཏུ།ཡོན་ཏན་རྒྱ་མཚོས་སྦྱིན་བདག་བག་གྲོ་བཙལ་ཏེ།རང་ཉིད་ཀྱི་ཁྱིམ་ཚང་གི་གནས་ཚུལ་ཇི་མ་ཇི་བཞིན་ཁོང་ལ་ཞུས་ཏེ།རང་ཉིད་ས་ཐག་རིང་པོར་ལས་སྒུག་བྱེད་པར་འགྲོ་དགོས་མེད་པར་རང་ས་རང་ཡུལ་དུ་ལས་ཞུགས་ཡོང་བའི་རེ་འདུན་ཞུས་པས།སྦྱིན་བདག་བག་གྲོས་ཡོན་ཏན་རྒྱ་མཚོའི་རིག་གནས་རྨང་གཞིའི་བྱང་ཚད་དང་།ཁོའི་ཁྱིམ་ཚང་གི་གནས་ཚུལ་ལ་གཞིགས་ནས་སྔོ་ཚལ་འདེབས་འཛུགས་མཉམ་ལས་ཁང་དུ་ལས་ཀར་ཡོང་རྒྱུར་མོས་མཐུན་བྱས།